CELEX: C2007/315/17
Language: sk
Date: 2007-12-22 00:00:00
Title: Vec C-464/05: Rozsudok Súdneho dvora (štvrtá komora) z  25. októbra 2007 (návrh na začatie prejudiciálneho konania, ktorý podal Rechtbank van eerste aanleg te Hasselt – Belgicko) – Maria Geurts, Dennis Vogten/Administratie van de BTW, registratie en domeinen, Belgische Staat (Články 43 ES a 56 ES — Vnútroštátna daňová právna úprava — Dedičské dane — Rodinná spoločnosť — Oslobodenie od dane — Podmienky — Zamestnanie určitého počtu pracovníkov v jednom regióne jedného členského štátu)

22.12.2007   
            
            
               SK
            
            
               Úradný vestník Európskej únie
            
            
               C 315/11
            
         Rozsudok Súdneho dvora (štvrtá komora) z 25. októbra 2007 (návrh na začatie prejudiciálneho konania, ktorý podal Rechtbank van eerste aanleg te Hasselt – Belgicko) – Maria Geurts, Dennis Vogten/Administratie van de BTW, registratie en domeinen, Belgische Staat
   (Vec C-464/05) (1)
   
   (Články 43 ES a 56 ES - Vnútroštátna daňová právna úprava - Dedičské dane - Rodinná spoločnosť - Oslobodenie od dane - Podmienky - Zamestnanie určitého počtu pracovníkov v jednom regióne jedného členského štátu)
   (2007/C 315/17)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Rechtbank van eerste aanleg te Hasselt
   Účastníci konania pred vnútroštátnym súdom
   
      Žalobcovia: Maria Geurts, Dennis Vogten
   
      Žalovaný: Administratie van de BTW, registratie en domeinen, Belgische Staat
   Predmet veci
   Návrh na začatie prejudiciálneho konania – Rechtbank van eerste aanleg te Hasselt – Výklad článkov 43 ES a 56 ES – Dedičské konanie začaté v regióne určitého členského štátu, pričom dedičstvo zahŕňa akcie rodinnej spoločnosti so sídlom v inom členskom štáte a pohľadávky voči tejto spoločnosti – Stanovenie oslobodenia od dedičskej dane v prípade, ak uvedená spoločnosť zamestnávala najmenej päť zamestnancov na plný pracovný úväzok v tomto regióne počas troch rokov predchádzajúcich úmrtiu
   Výrok rozsudku
   V prípade neexistencie uspokojivého odôvodnenia článku 43 ES odporuje taká právna úprava určitého členského štátu v oblasti dedičských daní, ktorá vylučuje z oslobodenia od týchto daní stanoveného pre rodinné podniky tie podniky, ktoré počas troch rokov predchádzajúcich dňu úmrtia poručiteľa zamestnávali aspoň piatich pracovníkov v inom členskom štáte, hoci takéto oslobodenie priznáva v prípade, že takíto pracovníci boli zamestnaní v regióne prvého uvedeného členského štátu.
   
      (1)  Ú. v. EÚ C 74, 25.3.2006.